1. Իրավագիտության բնագավառում գիտական աստիճան ունեցող եւ վերջին ութ տարիների ընթացքում առնվազն հինգ տարվա գիտական կամ կրթական գործունեության փորձառություն ունեցող իրավաբանները, ովքեր բավարարում են սույն օրենսգրքի 107-րդ հոդվածի պահանջները, կարող են դատավորի թեկնածուների ցուցակում ընդգրկվելու հայտ ներկայացնել Բարձրագույն դատական խորհրդին: Հայտի ներկայացման եւ ստուգման նկատմամբ կիրառվում են սույն օրենսգրքի 108-րդ եւ 109-րդ հոդվածների դրույթները, եթե այլ բան նախատեսված չէ սույն օրենսգրքով: